open-index/open-wikipedia-markdown huggingface dataset:
घास

240px|thumb|alt=grass leaves|घास के पतई सभ के नगीचे से लिहल फोटो
240px|thumb|alt=Grasses|हवा से एक ओर झुकल घास सभ के मैदान
**घास** एक किसिम के बनस्पति होलीं। साधारन भासा में घास ओह छोट पौधा आ नरम बनस्पति सभ के कहल जाला जे जमीन से कुछे ऊपर ले ऊँच होखे लीं चाहे जमीन पर पसरल रहे लीं आ जिनहन के इस्तेमाल गाइ-गोरू सभ के चारा खातिर होखे ला। सूखल रूप में इनहन के घासफूस चाहे फूस कहल जाला।

बैज्ञानिक रूप से बनस्पति सभ के बर्गीकरण में घास के कुछ दूसर अरथ होखे ला आ इनहन के ऊँचाई बहुत बसियो हो सके ला, जइसे कि बाँस एक किसिम के घास हवे बैज्ञानिक बर्गीकरण के हिसाब से। एही तरीका से बहुत सारा अइसन बनस्पति सभ जे मनुष्य अनाज खाती खेत में उपजावे ला उहो बैज्ञानिक बर्गीकरण में घास के कटेगरी में रखल जालीं, जइसे की गोहूँ, जौ वगैरह।

अंग्रेजी भाषा में घास के ग्रास (grass) कहल जाला आ बैज्ञानिक बर्गीकरण में ***[[पोएसियाई]]*** (Poaceae, ) भा ***ग्रामिनियाई*** (Gramineae, ) बनस्पति परिवार में रखल जालीं। ई बनस्पति सभ के बड़हन परिवार हवे जे फूलदार पौधा (*एंजियोस्पर्म*) सभ के *मोनोकोटालिडान* (monocotyledon) भा *मोनोकॉट* (monocots) उपपरिवार (क्लैड) में रखल जालीं।

घास प्राकृतिक रूप से घास के मैदान के रूप में पावल जालीं जिनहन के घासभूमि (ग्रासलैंड) कहल जाला; बनावटी रूप से लॉन (lawn) में रोपल जा सके लीं; आ प्राकृतिक रूप से जंगल, बन भा रिहाइशी इलाका सभ में जमीन पर अपने आप उगल हो सके लीं। घास के इस्तेमाल मवेशी सभ खातिर हरियर चारा के रूप में हो सके ला; अइसन घास के मैदान सभ के चारागाह चाहे चरहा कहल जाला। सूखल घास के भी बिबिध किसिम के इस्तेमाल हो सके लें।

## फोटो गैलरी

Meadow Foxtail head.jpg|*मीडो फॉक्सटेल* के फूल आ बीया
Wildebeest-during-Great-Migration.JPG|घास के मैदान में जंगली जानवर
Carpet Grass.JPG|कार्पेट घास
South Lawn.jpg|घर के सोझा एगो लॉन में घास
Australia vs India.jpg|भारत-आस्ट्रेलिया क्रिकेट मैच में मैदान के घास
Golf bunkers Filton.jpg|गोल्फ के मैदान में घास


## इहो देखल जाय
* घासभूमि
* चरहा (चारागाह)
जीवप्रदेश

**जीवप्रदेश** भा **बायोरीजन** () इकोलॉजिकल आ भूगोलीय रूप से परिभाषित क्षेत्र होला जे कौनों जीवभूगोलीय मंडल (बायोज्यॉग्रफिकल रील्म) से छोट होखे ला, बाकी कौनों इकोप्रदेश (इकोरीजन) भा इकोसिस्टम से बड़हन होखे ला। ई 1998 में ओल्सन आ डाइनरस्टेन द्वारा वल्ड वाइड फंड फॉर नेचर के जीवभूगोलीय बर्गीकरण सिस्टम *[[ग्लोबल 200]]* के पारिभाषिक शब्दावली हवे। एह बर्गीकरण इस्कीम के अलावा एह शब्द के इस्तेमाल साधारण अरथ में भी करे के कोसिस कइल गइल बा जइसे कि "जीवभूगोलीय क्षेत्र" भा "जीवभूगोलीय इकाई" के रूप में।

कांसेप्ट के रूप में ई इकोप्रोविंस के नियर भा एकरे समकक्ष हवे जे Demarchi (1996) द्वारा दिहल गइल रहे।

पर्यावरणवादी लोगन खातिर एह शब्द के कुछ अलगा किसिम के अरथ भी हो सके ला जेह अरथ में एह शब्द के इस्तेमाल Berg आ Dasmann (1977) द्वारा कइल गइल रहे।

## संदर्भ

श्रेणी:जीवभूगोल
सवाना

thumb|तंजानिया के तारंगीरी नेशनल पार्क के एगो सीन
**सवाना** () घास के मैदान होलें जिनहन में छिटपुट बड़हन पेड़ भी पावल जालें। अइसन खुला जंगली इलाका जहाँ पेड़ अतना दूर-दूर होखें की कैनोपी खुला होखे आ नीचे घास के परत होखे। ब्रिटैनिका एन्साइक्लोपीडिया के हिसाब से अइसन गरम जलवायु वाला इलाका सभ के सवाना कहल जाला जहाँ एगो लमहर सूखा सीजन भी होखे आ एकरे चलते घन बन के बजाय खुला जंगल (वुडलैंड) होखे जिनहन में बड़हन पेड़ दूर-दूर होखें आ जमीन पर ऊँच घास के मैदान होखे। हालाँकि, कुछ परिभाषा सभ में ई खाली गरम भा उष्णकटिबंधी क्षेत्र के अइसन घासभूमि भर खातिर ना बलुक कौनों अइसन घासभूमि खातिर इस्तेमाल कइल गइल बाटे। एह तरीका से अइसन टेम्परेट घासभूमि सभ के भी टेम्परेट सवाना कहल जा सके ला जहाँ घास के साथे साथ छिटपुट बड़ पेड़ भी होखत होखें।

सवाना घास के मैदान सभ के नाँव पर सवाना जलवायु के नाँव भी पड़ल हवे; खासतौर से कोपेन के जलवायु वर्गीकरण सिस्टम में *Aw* आ *As* किसिम के जलवायु के उष्णकटिबंधी सवाना भा ट्रॉपिकल सवाना जलवायु कहल जाला।

## इहो देखल जाय

*पंपास
*पाश्चर
*प्रेयरी
*रेंजलैंड
*स्टेप भा स्टेपी
*वेल्ड

## संदर्भ

## बाहरी कड़ी

* The Savanna 
* 
* 

श्रेणी:इकोसिस्टम
श्रेणी:घासभूमि
स्टेपी

भौतिक भूगोल में **स्टेप** ( ), बहुवचन में **स्टेप्स**) चाहे **स्टेपी**, एक किसिम के इकोप्रदेश चाहे इकोजोन होलें जेह इलाका में घास के मैदान पावल जालें जबकि नद्दी आ झील-तलाब के अलावा अउरी कहीं एह इलाका सब में बड़हन फेड़ ना मिले लें। अइसन क्षेत्र सभ के इकोलॉजी आ जीवभूगोल में स्टेप बायोम कहल जाला आ जलवायु बिज्ञान में अइसन किसिम के जलवायु के स्टेप जलवायु कहल जाला।

स्टेप बायोम में दू किसिम के घास के मैदान सामिल हो सके लें: पहाड़ी (मोंटेन) घासमैदान आ झाड़ीदार इलाका, आ समशीतोष्णकटिबंधी (टेम्परेट) घासमैदान, सवाना आ झाड़ीदार इलाका। कौनों स्टेप इलाका अधसूखा (सेमी-एरिड) घास वाला हो सके ला, झाड़ीदार बनस्पति वाला हो सके ला चाहे दुनों किसिम के हो सके ला आ ई सीजन आ अक्षांसी स्थिति पर निर्भर करे ला। स्टेप जलवायु अइसन इलाका सभ के जलवायु के प्रकार हवे जहाँ अतना बरखा ना होखे ला कि बड़हन पेड़ आ जंगल उपज सकें बाकी एतना पानी हो जाला कि घास आ झांग-झाड़ी वाली बनस्पति पैदा हो सके। साधारण तौर पर स्टेप वाला इलाका सभ में चर्नोजम किसिम के माटी मिले ले।

स्टेप जलवायु के सेमी-एरिड (अध-सूखा चाहे कुछ-रेगिस्तानी) प्रकार में रखल जाला। तापमान के अतिमान गर्मी के सीजन में  तक ले चहुँप सके ला आ जाड़ में ई  तक ले नीचे गिर सके ला। एह सीजनल भारी अंतर के अलावे दिन आ रात के तापमानो में बहुते अंतर पावल जाला। यूरेशिया में मंगोलिया, आ उत्तर अमेरिका में नेवादा नियर इलाका सभ एकर उदाहरण बाने जहाँ तिजहरिया में तापमान 30°C हो सके ला आ रात में ठंढा होखे के पर तापमान जमा देवे वाला हो सके ला।

बिचला-अक्षांस (मिड-लैटिट्यूड) वाला स्टेप्स सभ में खूब गरम गरमी के सीजन होला आ जाड़ा के सीजन में खूब बेसी ठंढा पड़े ला; सालाना बरखा  होखे ले।

## इहो देखल जाय
* यूरेशियाई स्टेपी
* टैगा
* टुंड्रा

## नोट

### संदर्भ

### सोर्स
*''Ecology and Conservation of Steppe-land Birds'' by Manuel B.Morales, Santi Mañosa, Jordi Camprodón, Gerard Bota. International Symposium on Ecology and Conservation of steppe-land birds. Lleida, Spain. December 2004.

## बाहरी कड़ी

*
वुडलैंड

thumb|स्लोवाकिया में एगो वुडलैंड के सीन
**वुडलैंड** ब्यापक अरथ में जमीन के कौनों अइसन हिस्सा के कहल जाला जहाँ फेड़ होखें, जबकि सकेत अरथ में कम घन जंगल चाहे खुला बन सभ के कहल जाला जहाँ पेड़ दूर-दूर होखें आ जमीन ले भरपूर घाम पहुँचत होखे। इनहन में निचला हिस्सा में घास, झांग-झूंट वाली बनस्पति हो सके ला। अइसन जंगल साधारण तौर पर झाड़ीदार बनस्पति वाला इलाका भा घास के मैदान आ घन जंगली इलाका के बीचा में ट्रांजिशन जोन के रूप में मिले लें।

ब्रिटिश अंग्रेजी में इनहन के वुड आ अमेरिकन अंग्रेजी में वुड्स कहल जाला।

## इहो देखल जाय
* जंगल
* बन
* सवाना
* घासभूमि

श्रेणी:बन
महान हिमालय

**महान हिमालय** चाहे **हिमाद्रि**, हिमालय के पूरुब-पच्छिम बिस्तार वाली तीन गो समानांतर श्रेणी सभ में सभसे उत्तरी आ सभसे ऊँच परबत श्रेणी हवे। ई पाकिस्तान से सुरू हो के भारत, नेपाल, भूटान आ सिक्किम होखत अरुणाचल प्रदेश ले बिस्तार लिहले बा आ उत्तर में तिब्बत के पठार के साथे-साथ चले लाl ई आर्च के आकृति में, पच्छिम में नंगा परबत के लगे सिंधु नदी के गॉर्ज से ले के पूरुब में नामचा बरवा में ब्रहमपुत्र नदी के गॉर्ज ले फइलल बा। एकर कुल लंबाई, पूरुब से पच्छिम के लगभग  बाटे आ औसत ऊँचाई  बाटे।

दुनियाँ के सभसे ऊँच परबत चोटी माउंट एवरेस्ट एही महान हिमालय के हिस्सा हवे; एकरे अलावा कुछ अउरी प्रमुख चोटी सभ में कंचनजंघा, अन्नपूर्णा, ल्होत्से आ नंगा परबत प्रमुख बाड़ीं। एह परबत श्रेणी के सभसे ऊपरी हिस्सा सालों भर बरफ से तोपाइल रहे ला आ बिस्व के कुछ बहुत बिसाल ग्लेशियर एह श्रेणी के हिस्सा हवें जइसे की गंगोत्री ग्लेशियर आ सतोपनाथ ग्लेशियर। एह ग्लेशियर सभ से कई गो सदाबाहिनी नदी निकलें लीं जबकि कई गो नदी अइसनो बाड़ीं जे हिमालय से पहिले के हईं आ एह बिसाल श्रेणी के काट के बहे लीं आ बहुते गहिरा गॉर्ज बनावे लीं।

महान हिमालय श्रेणी के दक्खिन में मौजूद, हिमालय के कुछ कम ऊँचाई वाली समानांतर श्रेणी मध्य हिमालय भा लघु हिमालय बा आ इनहन के बीचा में मेन सेंट्रल थ्रस्ट (एमसीटी-MCT) सीमा बनावे ला। एकरे उत्तर में, एकरे समानांतर चले वाली श्रेणी सभ के ट्रांस हिमालय कहल जाला आ महान हिमालय आ ट्रांस-हिमालय के बीचा में इंडस-त्सांगपो शटर ज़ोन (आइटीएसज़ेड-ITSZ) नाँव के भ्रंश पावल जाला। महान हिमालय के चौड़ाई पच्छिम में बेसी बाटे हालाँकि ई नेपाल में बहुत कम हो जाला आ मध्य हिमालय लगभग एकरा साथे जुड़ जाला। महान हिमालय के औसत चौड़ाई (उत्तर-दक्खिन के) लगभग 10-15 किमी. बतावल जाला आ ई प्री-कैंब्रियन आ सेनोजोइक चट्टानन से बनल हवे।

राजनीतिक हिसाब से ई परबत श्रेणी पाकिस्तान, भारत, चीन (तिब्बत), नेपाल, आ भूटान देसन में पड़े ला।

महान हिमालय आ हिमाद्रि के अलावा एकरा के अंग्रेजी में *ग्रेट हिमालय* भा *ग्रेटर हिमालय* (Great Himalayas) चाहे *हायर हिमालया* (Higher Himalayas) कहल जाला।

## इहो देखल जाय
* ट्रांस हिमालय
* मध्य हिमालय
* शिवालिक

## संदर्भ

श्रेणी:हिमालय
श्रेणी:हिमालय के परबत श्रेणी
काराकोरम

**काराकोरम** काश्मीर में एगो परबत श्रेणी बा जे पाकिस्तान, भारत आ चीन देसन में बिस्तार लिहले बा जबकि एकर एकदम पच्छिमी हिस्सा अफगानिस्तान आ ताजिकिस्तान तक ले पहुँचे ला। काराकोरम के अधिकतर हिस्सा काश्मीर के गिलगित-बल्तिस्तान प्रदेश में पड़े ला जे एह समय पाकिस्तान शासित काश्मीर में बाटे। एकर सभसे ऊँच चोटी के2 एही गिलगित-बल्तिस्ताने में पड़े ले जे दुनियाँ के दुसरी सबसे ऊँच परबत चोटी ()_हवे। परबतमाला के शुरुआत पच्छिम में वाखान कॉरिडोर (अफगानिस्तान) से होला, मुख्य रूप से गिलगित-बल्तिस्तान (पाकिस्तान शासित) आ लद्दाख (भारत) अउरी अक्साई चिन (चीन के कंट्रोल में) तक बिस्तार लिहले बाटे। ई दुनियाँ के दुसरी सबसे ऊँच पर्बतमाला हवे आ ओह पर्बतीय मंडली के हिस्सा हवे जेह में पामीर, हिंदुकुश आ हिमालय सामिल बाड़ें। कराकोरम परबत श्रेणी में अठारह गो चोटी अइसन बाड़ी जिनहन के ऊँचाई  से बेसी बा आ चार गो चोटिन के ऊँचाई  से बेसी बा: के2 (), गशेरब्रम I, ब्रॉड पीक आ गशेरब्रम II।

पूरा परबत श्रेणी के लंबाई लगभग  बाटे आ ई पृथिवी के ध्रुवीय क्षेत्रन से बहरें के सभसे बेसी ग्लेशियर वाला इलाका हवे। सियाचिन ग्लेशियर आ बियाफो ग्लेशियर दुनियाँ के दूसरा आ तिसरा सभसे लमहर ग्लेशियर हवें जे ध्रुवीय क्षेत्र से बहरें होखें। 

काराकोरम के पूरुब में अक्साई चिन के पठार बा, उत्तर में तिब्बत के पठार के किनारा आ यारकंद आ काराकाश नदी के घाटी से एकर चौहद्दी बने ले  जिनहन के ओह पार कुनलुन परबत श्रेणी पड़े ला; उत्तर-पच्छिम में एकर जुड़ाव पामीर के पठार से होला आ दक्खिनी सीमा पर पच्छिम से पूरुब के क्रम में गिलगित, सिंधु आ श्योक नदी के घाटी बाड़ी स जे एकरा के हिमालय परबत से अलगा करे लीं। ई नदी उत्तर-पच्छिम मुँह के बहे लीं आ अचानक मुड़ के पाकिस्तान के मैदानी हिस्सा में प्रवेश करे लीं। काराकोरम के लगभग बीचोबीच काराकोरम दर्रा बाटे जे लद्दाख आ यारकंद के बीचा में आवागमन के इतिहासी रस्ता आ बहुत महत्व के ब्यापारिक मार्ग रहल जे अब चालू ना बाटे।

## इहो देखल जाय
* काराकोरम दर्रा
* काराकोरम हाइवे
* ट्रांस हिमालय
* लद्दाख श्रेणी
* कराकोरम-पार इलाका

## संदर्भ

## बाहरी कड़ी
* Pakistan's Northern Areas dilemma
* Great Karakorams

श्रेणी:एशिया के परबत
श्रेणी:पाकिस्तान के परबत
श्रेणी:भारत के परबत
श्रेणी:काश्मीर के परबत
श्रेणी:चीन के परबत
तिब्बत के पठार

**तिब्बत के पठार** () एगो बिसाल आ ऊँच पठार बा जे एशिया महादीप में बा। ई दक्खिन एशिया, मध्य एशिया, आ पूरबी एशिया के हिस्सन पर बिस्तार लिहले बा। चीन के तिब्बत खुदशासित क्षेत्र के अधिकतर हिस्सा, किंघाई, उत्तर-पच्छिमी युन्नान, सिचुआन के पच्छिमी आधा हिस्सा, दक्खिनी गांसू प्रांत, दक्खिनी शिनजियांग प्रांत; भारत के लद्दाख, आ हिमाचल प्रदेश के लाहुल आ स्पीती; पाकिस्तान के गिलगित-बल्तिस्तान; नेपाल के उत्तरी हिस्सा; भूटान; पूरबी ताजिकिस्तान आ दक्खिनी किर्गीजिस्तान में पड़े ला।

ई पठार हिमालय के उत्तर में आ तकलामकान रेगिस्तान के दक्खिन ले, उत्तर-दक्खिन के लगभग  आ ताजिकिस्तान से चीन के बिचला पच्छिमी हिस्सा ले पूरुब-पच्छिम के लगभग  के लंबाई वाला बाटे। ई बिस्व के सभसे ऊँच आ सबसे बिसाल आकार के पठार हवे जेकर कुल रकबा लगभग  बाटे (फ्रांस देस के मुख्य जमीन से लगभग पाँच गुना)। ई पठार ऊँच पहाड़न के श्रेणी सभ से घेराइल बा जेह में दुनिया के दू गो सभसे बेसी ऊँच चोटी माउंट एवरेस्ट आ के2 शामिल बाड़ी। तिब्बत के पठार के "संसार के छत कहल जाला"।

तिब्बत के पठार से कई बिसाल नदी बेसिन सभ के मुख्य नदिन के उदगम होला आ आसपास के इलाका सभ के सालभर पानी के उपलब्धता रहे ला। एहिजे दसन हजार ग्लेशियर बाड़ें आ अउरी अइसन इकोलॉजिकल फीचर बाड़ें जे एकरा के "पानी के टावर" कहे खातिर उचित कारन बाड़ें; ई पठार पृथिवी के ध्रुवीय इलाका के बहरें तिसरा सभसे बिसाल बरफ के भंडार होखे के कारण **[[तिसरा ध्रुव]]** ((), थर्ड पोल) कहल जाला। जलवायु बदलाव के शंका आ तिब्बत के पठार के जलवायु बदलाव के अउरी इलाका सभ पर परभाव के आकलन एह समय बैज्ञानिक रिसर्च के बिसय बाटे।

## संदर्भ


श्रेणी:एशिया के पठार
श्रेणी:चीन के पठार
श्रेणी:पाकिस्तान के पठार
श्रेणी:भारत के पठार
श्रेणी:एशिया के थलरूप
श्रेणी:एशिया के क्षेत्र
पृथिवी बिज्ञान मंत्रालय

**पृथिवी बिज्ञान मंत्रालय** () भारत सरकार के एगो मंत्रालय बाटे। एकर अस्थापना 2006 में भइल जब समुंद्र बिकास मंत्रालय आ भारतीय मौसम बिज्ञान बिभाग नियर कई गो अउरी एजेंसी सभ के एकट्ठा एक ठो केंद्रीय मंत्रालय के अधीन ले आइल गइल। कपिल सिब्बल पहिला मंत्री रहलें। वर्तमान में एह मंत्रालय के अधीन काम करे वाली कई गो सरकारी एजेंसी सभ बाड़ी आ एकर मुख्यालय नई दिल्ली में बाटे।

## संदर्भ

## बाहरी कड़ी
* Official '''Ministry of Earth Sciences''' website
* Dod.nic.in: Ministry of Earth Sciences
* National Centre for Coastal Research (NCCR)
* National Institute of Ocean Technology (NIOT)
* Indian National Centre for Ocean Information Services (INCOIS) 
* National Centre for Antarctic & Ocean Research (NCAOR)
* Centre for Marine Living Resources & Ecology (CMLRE)
* National Centre for Medium Range Weather Forecasting (NCMRWF)
* India Meteorological Department (IMD)
* Indian Institute of Tropical Meteorology (IITM)

श्रेणी:भारत सरकार के मंत्रालय
झंझावात

**झंझावात** चाहे **तड़ितझंझा** (; ***थंडरस्टॉर्म***) वायुमंडल में मौसमी डिस्टर्बेंस सभ के प्रचंड रूप होखे लें जिनहन में तूफान के साथे-साथ आकासी बिजली, बादर के गरज, भारी बरखा भा पाथर पड़े (ओला गिरे) आ झकझोरे वाली तेज हवा के घटना सामिल होखे लीं। झंझावात साधारण तौर पर कपासी बरखा बादर सभ के साथे जुड़ल घटना होखे लीं। इनहन के उत्पत्ती गरम हवा के अचानक तेजी से ऊपर उठे के कारण होला, ऊपरी वायुमंडल में जाके की तेजी से ठंढा हो के कपासीबरखाबादर के कॉलम (खम्हा नियर) बना लेलिन; एह प्रक्रिया में पानी के बुन्नी आ बर्फ के कण चार्ज हो जालें आ ऊपर के ठंढा हवा तेजी से जमीन के ओर झपट के नीचे धँसे ले जेकरा के *डाउनड्रिफ्ट* कहल जाला आ एकरा चलते जमीन पर तेज झाकोरेदार हवा बहे ले। एकरा साथे-साथ बादर में एकट्ठा भइल बिजली के चार्ज रिलीज होला आ आकासी बिजली के घटना पैदा होखे ले जेकरा चलते तेज आवाज चाहे बादर के गरज (thunder) पैदा होखे ला।

आमतौर पर ई मौसमी घटना कुछ समय खातिर घटित होखे ले, मने कि अल्प-कालिक (शॉर्ट-लिव्ड) होखे ले। कभी-कभार अइसनो होला कि कम मजबूत झंझावात से बरखा होखबे न करे, जबकि कुछ कमजोर झंझावत सभ से मामूली बरखा होला जिनहन के अंग्रेजी में **थंडरशावर** (thundershower; गरज के साथ बौछार) कहल जाला। कभी-कभार ई बहुत मजबूत हो जाए पर आ इनहन के केंद्र में तेज घुमरीदार हवा के सिस्टम डेवलप हो जाए पर ई **[[टॉरनैडो]]** के रूप भी ले सके लें।

भारत में, खासतौर से गंगा के मैदान में, मानसून के पहिले के बरखा (*प्री-मानसून*) एही किसिम के तड़ितझंझावात सभ से होखे ले। इनहन के ओडिशा, बंगाल आ बिहार में "नोर्वेस्टर" (Nor'westers) के नाँव से जानल जाला; बंगाल में "काल बैसाखी" के नाँव से।

## संदर्भ

श्रेणी:मौसम
कैलास परबत

**कैलास परबत** चाहे **माउंट कैलास** (), कैलास श्रेणी के सभसे ऊँच चोटी हवे। समुंद्र तल से एह चोटी के ऊँचाई  बाटे आ ई चीन देस के खुदशासित इलाका तिब्बत के न्गारी प्रांत (प्रिफेक्चर) में पड़े ला। खुद कैलास परबत श्रेणी, जेकर ई सबसे ऊँच चोटी हवे, एह एशियाई पर्बतीय इलाका के ट्रांस हिमालय परबत माला में आवे ला आ एकर पच्छिमी हिस्सा हवे।

## इहो देखल जाय
* कैलास परबत श्रेणी
* ट्रांस हिमालय
* शिव - हिंदू देवता जिनके ई निवास अस्थान मानल जाला
* कैलास-मानसरोवर जात्रा

## संदर्भ
दोनेत्स्क पीपल्स रिपब्लिक

thumb|यूरोप आ युक्रेन में लोकेशन
**दोनेत्स्क पीपल्स रिपब्लिक** () पूरबी यूरोप के यूक्रेन देस के पूरबी हिस्सा में एगो बिबादित इलाका बा जे अपना के खुद-घोषित रूप से अलगा आजाद राज्य माने ला जबकि यूक्रेन एकरा के अलगाववादी आ आतंकवादी समूह माने ला। रूस-यूक्रेन जुद्ध के चलते हाल में रूस द्वारा यूक्रेन पर हमला करे से ठीक पहिले रूस द्वारा एकरा के आजाद देस के मान्यता दिहल गइल।

## इहो देखल जाय
* दोनेत्स्क ओब्लास्त‎
* डोनबास क्षेत्र

श्रेणी:यूक्रेन
काराकोरम दर्रा

**काराकोरम दर्रा** () भारत आ चीन के बीचा में काराकोरम परबत पर एगो पहाड़ी दर्रा बाटे। ई भारत के लद्दाख के लेह आ चीन के तारिम बेसिन में मौजूद यारकंद के बीचा में बहुत पुराना जमाना के आवाजाही के रस्ता आ ब्यापारिक रूट रहल हवे जे अब बिबाद के चलते बंद बाटे। एह दर्रा के ऊँचाई  बा आ ई कुछ सभसे ऊँच दर्रा सभ में गिनल जाला आ आसपास दूर-दूर ले कौनों बनस्पति न होखे के कारन पुराना समय से पार करे में खतरनाक रास्ता सब में गिनल जाला। काराकोरम शब्द के अरथ करिया बजरी होला जे एह रस्ता आ आसपास के करिया चट्टान सभ के कारन रखल गइल हवे।

## इहो देखल जाय
* काराकोरम

## संदर्भ

श्रेणी:दर्रा
श्रेणी:काराकोरम
श्रेणी:लद्दाख
गैर सरकारी संगठन

**गैर सरकारी संगठन** भा **गैर-सरकारी संगठन** () **एनजीओ (NGO)** अइसन संगठन (ऑर्गेनाइजेशन) होला जे सरकार से स्वतंत्र रूप में बनल होला। अइसन संगठन में से अधिकतर बिना लाभ के काम करे वाला होखे लें आ अक्सरहा मानवतावादी चाहे सामाजिक काम में लागल होखे लें या फिर सामाजिक बिज्ञान के क्षेत्र में काम करे लें; अइसन संगठन सभ में क्लब आ एसोसिएशन भी सामिल हो सके लें जे अपना सदस्य लोगन के आ अउरियो लोगन के कौनों किसिम के सर्विस उपलब्ध करावत होखें। सर्वे सब में ई सोझा आइल बा कि एनजीओ सभ पर पब्लिक के भरोसा होला, एकरा चलते ई संगठन सब समाज आ सामाजिक काम सब के हितधारकन (स्टेकहोल्डर) खातिर उपयोगी तरीका से काम करे वाला हो सके लें। हालाँकि, एनजीओ सभ कारपोरेशन सब खातिर लॉबी ग्रुप भी हो सके लें।

आजकाल्ह जवना अरथ में एह शब्द के इस्तेमाल हो रहल बा, पहिली बेर एकर जिकिर नया-नया गठित भइल यूनाइटेड नेशंस के चार्टर में 1945 में आर्टिकल 71 में भइल रहे। यूनाइटेड नेशंस के ग्लोबल कम्युनिकेशन बिभाग एकर परिभाषा देला — "बिना-लाभ काम करे वाला, स्वेच्छा से बनल नागरिक लोगन के मंडली (ग्रुप) जे लोकल, राष्ट्रिय भा इंटरनेशनल लेवल पर संगठित भइल होखे, आम जनता के भलाई के समर्थन में मुद्दा आ समस्या (इशू) सब से निबटे खातिर। एनजीओ शब्द एक कुछ असंगत इस्तेमाल, आ अक्सरहा पर्यायवाची के रूप में इस्तेमाल सिविल सोसाइटी खातिर होखे ला, जे कौनों भी अइसन एसोसिएशन हो सके ला जे नागरिक लोगन द्वारा अस्थापित होखे। कुछ देसन में, एनजीओ के गैर लाभकारी संगठन के रूप में जानल जाला आ राजनीतिक पार्टी आ ट्रेड युनियन सब के भी कब्बो-काल्ह एनजीओ मानल जाला।

एनजीओ सभ के बर्गीकरण दू गो आधारन पर कइल जाला (1) ओरिएंटेशन—मने कि कवना किसिम के कामकाज आ एक्टिविटी ऊ एनजीओ क रहल बा, जइसे कि मानवाधिकार, उपभोक्ता संरक्षण, पर्यावरणवाद, सेहत सुबिधा चाहे बिकास कार्य वगैरह; आ (2) ऑपरेट करे ले लेवल—मने कि, लोकल, राष्ट्रिय भा इंटरनेशनल स्तर पर काम क रहल बा। बिस्व बैंक एनजीओ सभ के अलगे तरीका से दू किसिम में बाँटे ला: ऑपरेशनल एनजीओ—जिनहन के सबसे पहिला काम बिकास संबंधी प्रोजेक्ट के डिजाइन बनावल आ लागू कइल होला; आ दुसरा किसिम, एडवोकेसी एनजीओ—जिनहन के प्राथमिक काम मुद्दा उठावल, आ राष्ट्रिय भा इंटरनेशनल सरकारी संगठन सभ के नीति आ बेहवार सभ के परभावित कइल होखे ला।

एगो आँकड़ा के मोताबिक, साल 2008 में रूस में कुल 277,000 एनजीओ रहलें। भारत में 2009 में लगभग 20 लाख एनजीओ रहलें (जे देस के प्राइमरी इस्कूल आ स्वास्थ्य केंद्र के तुलना में बेसी बाड़ें)। भारत में एनजीओ सभ द्वारा बिदेस से धन लेवे पर बिबाद भइल आ 2016 में करीब 20,000 एनजीओ सभ के बिदेस से धन लेवे पर रोक लगा दिहल गइल। भारत में कौनों एनजीओ बिदेस से पइसा ले सके एकरा खातिर ओकरा के विदेशी अंशदान नियमन अधिनियम (एफसीआरए), 2010 के तहत रजिस्ट्रेशन करावे के पड़े ला।

## बाहरी कड़ी
*http://hellolatur.in/
*


श्रेणी:गैर-लाभकारी ऑर्गेनाइजेशन
पीर पंजाल क्षेत्र

**पीर पंजाल क्षेत्र** () भारत के जम्मू अउरी काश्मीर संघ राज्यक्षेत्र (केंद्रशासित प्रदेश) में एगो क्षेत्र बाटे। ई पीर पंजाल परबत श्रेणी के दक्खिन पच्छिम में पड़े ला। वर्तमान में ई जम्मू डिवीजन के हिस्सा हवे आ लमहर समय से एहिजे के लोग एकरा के अलगा से एगो मंडल बनावे के माँग क रहल बाड़ें।

## संदर्भ

श्रेणी:जम्मू अउरी काश्मीर
पीर पंजाल

**पीर पंजाल** हिमालय के एगो परबतश्रेणी हवे। ई बिचला हिमालय भा मध्य हिमालय के श्रेणी ह जे पाकिस्तान के पंजाब आ पाकिस्तान शासित काश्मीर से भारत के जम्मू अउरी काश्मीर संघ राज्यक्षेत्र होखत हिमाचल प्रदेश ले बिस्तार लिहले बाटे। एकर औसत ऊँचाई  से  बाटे।

धौलाधार श्रेणी के और बढ़े पर हिमालय के ऊँचाई बढ़े लागे ले। पीर पंजाल मध्य हिमालय के सबसे लमहर श्रेणी हवे जे सतलुज नदी के किनारे से हिमालय से अलगा हो जाले आ एकरे एक ओर उत्तर में झेलम नदी बहे ले जबकि दुसरे ओर ब्यास आ रावी नदी बहे लीं। परसिद्ध गायलत परबत एही पीर पंजाल श्रेणी के हिस्सा हवे।

इतिहासी रूप से ई परबत श्रेणी जम्मू के इलाका आ काश्मीर के इलाका के बीचा में बैरियर के काम करे ले आ एह श्रेणी में मौजूद कई गो दर्रा सभ से आवाजाही संभव होखे ले। एकरे दर्रा सभ में पीर पंजाल दर्रा सभसे प्रमुख बा; जबकि अउरी दोसर दर्रा सभ हाजी पीर दर्रा आ बनिहाल दर्रा बाड़ें। पीर पंजाल दर्रा काश्मीर घाटी के राजौरी आ पुंछ इलाका से जोड़े ला।

## इहो देखल जाय
* पीर पंजाल दर्रा
* पीर पंजाल क्षेत्र

## संदर्भ

श्रेणी:हिमालय के परबत श्रेणी
श्रेणी:जम्मू काश्मीर के भूगोल
पीर पंजाल दर्रा

**पीर पंजाल दर्रा** (), जेकरा के **पीर की गली** भी कहल जाला भारत के जम्मू अउरी काश्मीर संघ राज्यक्षेत्र (केंद्र शासित प्रदेश) में, हिमालय के मध्य हिमालय श्रेणी में मौजूद पीर पंजाल परबत में एगो पहाड़ी दर्रा बाटे। ई दर्रा से मुग़ल रोड गुजरे ला जे काश्मीर घाटी के राजौरी आ पुंछ से जोड़े ला। दर्रा में एह रोड के ऊँचाई  बाटे आ ई काश्मीर घाटी के दक्खिन-पच्छिम में पड़े ला। पीर पंजाल क्षेत्र एकरे दक्खिन में पड़े ला जे जम्मू डिवीजन के हिस्सा हवे।

## इहो देखल जाय
* पीर पंजाल क्षेत्र
* पीर पंजाल परबत

## संदर्भ

श्रेणी:दर्रा
श्रेणी:हिमालय के दर्रा
श्रेणी:भारत के दर्रा
दर्रा

thumb|alt=दुनों ओर ऊँच पहाड़ के बीचा से पातर लहरदार टेढ़-मेढ़ दूर ले गइल रस्ता|लेसोथो देस में सानी दर्रा से हो के जाये वाला रस्ता
[thumb|भारत के [जम्मू अउरी काश्मीर में पीर पंजाल दर्रा आ मुगल रोड]]
**दर्रा** चाहे **पहाड़ी दर्रा** () पहाड़ी चोटी सभ के बीचा में कुछ कम ऊँच जगह होला जहाँ से परबत श्रेणी चाहे पहाड़ी कटक के आर-पार आवाजाही लायक रस्ता होखे ला। एगो दुसरे तरीका से देखल जाय त कौनों लमहर पहाड़ के पार करे वाला रस्ता के ई सबसे ऊँच लोकेशन भी होला। इतिहास में सुरुआते से लमहर आ ऊँच परबत श्रेणी सभ दुनों ओर के इलाका के बीचा में आवे जाए में बाधा भा बैरियर के काम करत आ रहल बाड़ीं आ एही कारन अइसन अस्थान जहाँ से पहाड़न के पार कइल जा सके, मनुष्य आ जानवरन के प्राकृतिक प्रवास (माइग्रेशन), एक इलाका से दुसरे इलाका के बीचा के लोगन में आपसी संपर्क, आ ब्यापार-बाणिज्य से ले के हमला आ जुद्ध तक में बहुत महत्व के भूगोलीय लोकेशन के काम करत आ रहल बाड़ें।

पहाड़न के लमहर कड़ी के बीचा में अइसन निचाई के रस्ता वाली जगह प्राकृतिक रूप से बनल होखे लीं; जइसे कि दू गो ज्वालामुखी परबतन के चोटी के बीचा के निचला हिस्सा, टेक्टानिक हलचल से बनल गैप, चाहे पानी, हवा भा ग्लेशियर द्वारा कटाव से बनल रस्ता हो सके लें।

दर्रा से हो के गुजरे वाला रस्ता खाली भर पैदल आवाजाही भर रस्ता हो सके ला चाहे सड़क मार्ग भी हो सके ला जहाँ से मोटर बाहन सभ के आवाजाही संभव हो सके। भारत के लद्दाख के देमचोक के लगे उमलिंग ला नाँव के दर्रा बा जेकर ऊँचाई  बाटे (भारत के बार्डर रोड संगठन के हिसाब से "19,300 फीट", जे इहाँ "दुनिया के सभसे ऊँच मोटरबाहन आवाजाही जोग दर्रा" होखे के बोर्ड लगवले बा) जबकि भारत आ तिब्बत के बीचा में परसिद्ध माना दर्रा के ऊँचाई  बाटे। एगो अउरी आँकड़ा के मोताबिक दुनिया के सभसे ऊँच पक्का सड़क वाला दर्रा तिब्बत में सिमो ला  बाटे जहाँ से बस आ ट्रक रेगुलर पास होखे लीं।

## गैलरी


Stilfser Joch Ost.jpg|Stelvio Pass in the Alps (Italy)
Agua negra argentina.JPG|Agua Negra Pass between Argentina and Chile.
Bealach na Ba Pano.jpg|The Bealach na Bà linking Applecross in the Scottish North-west Highlands.
Dead Woman's Pass from above.jpg|Dead Woman's Pass on the Inca Trail to Machu Picchu in Peru
Ornak a14.jpg|Pass in Tatras (Ornak, Poland).
Zadielska tiesnava.jpg|Zádielska tiesňava Pass in Slovak Karst (Slovakia).
Way to Thorong La.JPG|Trail from Manang to Mustang via Thorong La pass, Nepal.
CrawfordNotchCenter.jpg|Crawford Notch in New Hampshire, U.S.


## संदर्भ

श्रेणी:दर्रा
श्रेणी:थलरूप
श्रेणी:भूगोल
श्रेणी:ढाल थलरूप
थियरी

**थियरी** () कौनों किसिम चीज के बारे में तार्किक, मने की तर्क-बितर्क आधारित, एब्स्ट्रैक्ट चिंतन आ अइसन सोच-बिचार के परिणाम ह। थियरी बैज्ञानिक किसिम के हो सके ला भले एकर बिसय कौनों किसिम के आधुनिक बिज्ञान के शाखा के बिसय न होखे। एकर मूल अरथ ब्यापक रहल हालाँकि, अब वर्तमान समय में आधुनिक बिज्ञान में बैज्ञानिक थियरी के अर्थ बैज्ञानिक बिधि के कसौटी के आधार पर लिहल जाला।


श्रेणी:ओंटोलॉजी
श्रेणी:बिज्ञान के दर्शन
आर्कियोलॉजी

**आर्कियोलॉजी** () पुराना समय के मनुष्य जीवन आ कामकाज वाली बचल भौतिक चीजन के बैज्ञानिक अध्ययन हवे। एह भौतिक चीज सभ में इतिहासी समय के छोट-छोट औजार, हथियार से ले के बड़हन मशीन, आम घरेलू इस्तेमाल के चीज, घर, भवन आ बिल्डिंग नियर सगरी चीजन के अध्ययन कइल जाला आ उनहन के समय निर्धारण आ उनहन के बनावट के आधार पर ओह जमाना के मनुष्यन के सभ्यता-संस्कृति के बारे में जानकारी हासिल कइल जाला। एह तरीका से ई बिज्ञान के अइसन शाखा हवे जे पुरान इतिहासी महत्व के बचल भौतिक चीजन के अध्ययन से ओह जमाना के इतिहास के बारे में जारकारी हासिल करे ला।

एह बिज्ञान के अध्ययन करे वाला आ अइसन किसिम के बैज्ञानिक अध्ययन करे वाला लोगन के ***आर्कियोलॉजिस्ट*** कहल जाला। हिंदी में एह बिज्ञान के **पुरातत्वशास्त्र** चाहे **पुरातत्व बिज्ञान** कहल जाला आ एकरे बैज्ञानिक लोगन के *पुरातत्वशास्त्री*, *पुरातत्ववेत्ता* चाहे *पुरातत्व वैज्ञानिक* कहल जाला।

अइसन जगह जहाँ से पुराना जमाना के अइसन महत्व वाली चीज मिलें, आर्कियोलॉजिकल साइट कहालीं।

## संदर्भ

## बाहरी कड़ी

* आर्कियोलॉजिकल सर्वे ऑफ़ इंडिया, भारत के आर्कियोलॉजी सर्वेक्षण बिभाग के वेबसाइट। 
* आर्कियोलॉजिकल सर्वे ऑफ़ इंडिया, भारतीय पुरातत्व सर्वेक्षण। 
* Archaeolog.org 
* Archaeology Times | The top archaeology news from around the world 
* Council for British Archaeology  
* The Archaeological Institute of America 
* The Archaeology Channel 


श्रेणी:मानव बिज्ञान
श्रेणी:सामाजिक बिज्ञान
ऊ सभ खेलन के सूची जेकरा गौतम बुद्ध ना खेलतन

**बौध खेलन के लिस्ट** ऊ सभ खेल के एगो लिस्ट हऽ, जेकरा कहल जाला की, गौतम बुद्ध कहले रहन की ऊ ई सभ खेल ना खेलिहन आ उनकर चेलो सभ के ऊ सभ खेल ना खेले के चाहीं काहे से कि ऊ मानत रहन जे ई सभ खेल *पमाद के कारन* हटे।
कोव

**कोव** () समुंद्री किनारे पर छोटहन थलरूप हवे जहाँ समुंद्र के पानी कुछ दूर ले किनारे के हिस्सा में घुसल होखे ला। एह तरीका से ई इनलेट सभ के एगो किसिम हवे जे छोट खाड़ी नियर देखलाई पड़े लें। ई अक्सरहा गोलाई लिहले आकृति के होखे लें आ कौनों बड़हन खाड़ी के भीतरी किनारा पर भी हो सके लें।

इनहन के उत्पत्ती डिफरेंशियल इरोजन से होखे ला; मने कि अइसन खरोह जेह में किनारे के कड़ेर चट्टान के पाछे के नरम चट्टान के कटाव बेसी होखे।

श्रेणी:समुंद्री किनारे के आ समुंद्री थलरूप
क्रिस वू

use both this parameter and |birth_date to display the person's date of birth, date of death, and age at death) -->
| death_place        = 
| other_names        = 
| nationality        = Chinese (1990–2000s)Canadian (2000s–present)
| alma_mater         = Sir Winston Churchill Secondary School (Vancouver)
| occupation         = 
| years_active       = 2012–present
| known_for          = 
| notable_works      = 
| criminal_charges   = 
| criminal_penalty   = 
| criminal_status    = 
| parents            = 
| website            = 
| module             = 
}}
**वू यी फान** (; जनम 6 नवंबर 1990) जिनका **क्रिस वू** (Kris Wu) के नाँव से जानल जाला, एगो चीनी-कनाडाई रैपर, सिंगर, एक्टर, रेकार्ड प्रोड्यूसर आ मॉडल बाड़ें। ई पहिले के दक्खिन कोरियाई बैंड "एक्सो" के सदस्य रह चुकल बाड़ें, जेकरा से ई 2014 में अलगा भइलें।

वू एगो सोलो (अकेल) एक्टर के रूप में चीन में जानल जालें आ बॉक्स ऑफिस पर कई गो नं 1 हिट दे चुकल बाड़ें। *मिस्टर सिक्स* (2015) आ *जर्नी टू द वेस्ट: द डीमन्स स्ट्राइक बैक* (2017) प्रमुख फिलिम बाड़ी स जे चाइना के अबतक ले के सभसे कमाऊ फिलिम सभ के लिस्ट में शामिल बाड़ीं। क्रिस वू आपन हॉलीवुड डेब्यू **' से कइलें आ ई सुपरहिट फिलिम रहल।

== इहो देखल जाय ==
* **'

## संदर्भ

श्रेणी:जियत लोग
श्रेणी:1990 में जनम
श्रेणी:कनाडा के लोग
श्रेणी:चीन के लोग
गुआंग्डोंग

**गुआंग्डोंग** चाहे **गुआंगडोंग** जेकरा पहिले **कैंटन प्रांत** चाहे **क्वांग्टुंग** कहल जाय, चीन देस के एगो समुंद्रतीरे के प्रांत बाटे। ई दक्खिन चीन में पड़े ला आ दक्खिन चीन सागर के उत्तरी माथ पर बाटे। एह प्रांत के राजधानी गुआंगज़ौ (कैंटन) शहर बाटे।

श्रेणी:चीन के प्रांत
मियांडर नदी

**बुयुक मियांडेरेस**, चाहे बड़की **मियांडर नदी**,  दक्खिनीपच्छिमी तुर्की में एगो नदी बाटे। एह नदी के उदगम मध्य तुर्की में दीनार के लगे होला आ ई एगो ग्राबेन से हो के बहे ले ओकरे बाद एजियन सागर में गिरे ले। एकरे मुहाना के नगीचे प्राचीन आयोनियन शहर मिलेटस रहे। एही नदी के लहरदार बहाव-रस्ता के देख के नदी के लहरदार थलरूप के मियांडर नाँव पड़ल हवे।  प्राचीन यूनान के कथा सभ में एह नदी के देवतो के नाँव मियांडर हवे।

## इहो देखल जाय
* मियांडर थलरूप

श्रेणी:तुर्की के भूगोल
श्रेणी:एशिया के नदी
हर्माइनी कोरफील्ड

**हर्माइनी आइला कनिंघम कोरफील्ड** (; जनम: 19 दिसंबर 1993), भा **हर्माइनी कोरफील्ड** एगो अंगरेज ऐक्ट्रेस बाड़ी। कोरफील्ड कई गो हालीवुड फिलिम सब में काम क चुकल बाड़ी जिनहन में से *मिशन: इंपासिबल — रोग नेशन* (2015), *मिस्टर होम्स* (2015), *प्राइड एंड प्रीजुडिस एंड जोम्बीज* (2016), ** (2017), *स्टार वार्स: दि लास्ट जेदी* (2017), *रस्ट क्रीक* (2018) आ *द मिस्फिट्स* (2021) शामिल बाड़ीं।

## संदर्भ

## बाहरी कड़ी
* 
* 
* 
* 

श्रेणी:जियत लोग
श्रेणी:1993 में जनम
श्रेणी:अंगरेज लोग
एजियन सागर

**एजियन सागर** () भा **ईजियन सागर** यूरोप आ एशिया के बीचा में, भूमध्य सागर के एगो लमछर खाड़ी हवे। ई बाल्कन आ अनातोलिया क्षेत्रन के बीचा में पड़े ला आ एकर बिस्तार करीबन 2,15,000 वर्ग किलोमीटर रकबा पर बाटे। उत्तर में ई सागर मारमरा सागर आ काला सागर से डार्डेनल्स आ बास्पोरस जलजोड़ के माध्यम से जुड़ल बाटे। एह में मौजूद एगो दीपसमूह के नाँव एजियन दीपसमूह हवे जे एकरे दक्खिनी माथ पर बाटे, एह में क्रीट आ रोड्स दीप सामिल बाड़ें। एजियन सागर के अधिकतम गहिराई क्रीट के पूरुब में बा जहाँ ई 3,544 मीटर गहिरा बाटे। थ्रासियन सागर आ क्रीट सागर एकर उपबिभाग हवें।

एजियन सागर के इतिहासी महत्व रहल बाटे, बिसेस रूप से प्राचीन यूनान (एनशियेंट ग्रीस) के मामिला में, जे लोग एह एरिया में एही सागर के तीरे पर आ दीप सभ पर आबाद रहल।

## संदर्भ

श्रेणी:भूमध्य सागर
श्रेणी:यूरोप के सागर
श्रेणी:एशिया के सागर
वैष्णो देवी

**वैष्णो देवी** चाहे (**माता रानी** भा **वैष्णवी**) हिंदू देवी के एगो लोक रूप हई। इनके नाँव गोहरावत घरी *माँ* आ *माता* शब्द पहिले जोड़ल जाला। वैष्णो देवी के मंदिर जम्मू काश्मीर के कटरा नाँव के जगह पर बाटे।वैष्णो देवी या श्री माता वैष्णो देवी मंदिर, हिन्दू मान्यता अनुसार, माँइ आदिशक्ति दुर्गा स्वरूप माँइ वैष्णो देवी जिनका के त्रिकुटा और वैष्णवी नाम से भी जानल जाला , देवी के समर्पित मुख्य पवित्रतम हिन्दू मंदिर में से एगो बा, जौन भारत केेे जम्मू और कश्मीर के जम्मू सम्भाग में त्रिकुट पर्वत पे स्थित बा।इ धार्मिक स्थल के आराध्य देवी, वैष्णो देवी के सामान्यतः माता रानी, वैष्णवी, दुर्गा तथा शेरावाली माता जैसे अनेक नाम से भी जानल जाला।एहिजा आदिशक्ति स्वरूप महालक्ष्मी, महाकाली तथा महासरस्वती पिंडी रूप मे त्रेता युग से एक गुफा मे विराजमान बा औरी माता वैष्णो देवी स्वयं एहिजा आपन शाश्वत निराकार रूप मे विराजमान बारी। वेद पुरान के हिसाब से ये मंदिर 108 शक्ति पीठ मे भी शामिल बा। एहिजा लोग 14 किमी की चढ़ाई चढ़ भवन तक पहुँचेला। घोड़ा, पिठु, पालकी, हेलिकॉप्टर, ट्राम रोपवे जैइसान अनेक सुविधाए एहिजा उपलब्द बाटे। एहिजा  पहुँचे खातिर मुख्य दुगो साधन बा - रेलवे और रोडवे जेमे से जादातार लोग रेलवे अर्थाट ट्रेन से आइल पसंद करेला। एहिजा केरेलवे स्टेशन श्री माता वैष्णो देवी कटरा पूरा भारत से जुड़ल बा। ई मंदिर, जम्मू औरी कश्मीर राज्य के जम्मू के रियासी मण्डल में कटरा नगर के समीप अवस्थित बा। इ उत्तरी भारत में सबसे पूजनीय पवित्र स्थल में से एगो ह। माता वैष्णो देवी के प्रहरी भगवान शंकर जी के अवतार हनुमान जी हइ औरी हनुमान जी के साथे भगवान शिव जी के ही अवतार भैरव बाबा भी हइ। उत्तर भारत मे माँ वैष्णो देवी सबसे प्रसिद्ध सिद्धपीठ हवे ओकरा उपरांत सहारनपुर की शिवालिक पहाड़़ियों मे स्थित शाकम्भरी देवी सबसे सर्वप्रमुख प्राचीन सिद्धपीठ ह। शाकम्भरी पीठ मे माइ के दर्शन से पहिले भैरव के दर्शन करेके पडेला।

श्रेणी:देवी-देवता
वैष्णो देवी मंदिर

**वैष्णो देवी के मंदिर** जम्मू काश्मीर के कटरा में, त्रिकूट परबत पर, एगो हिंदू मंदिर बा जे देवी के एगो रूप वैष्णो देवी के मंदिर हवे।

श्रेणी:हिंदू मंदिर
नील डेल्टा

**नील नदी के डेल्टा** चाहे **नील डेल्टा** () अफिरका महादीप के मिस्र देस के उत्तरी आ निचला हिस्सा में नील नदी द्वारा बनावल डेल्टा हवे जहाँ ई नदी कइयन ठे धारा सब में छितरा जाले आ भूमध्य सागर में गिरे ले। ई दुनियाँ के कुछ सबसे बड़हन डेल्टा में गिनल जाला जेकर बिस्तार पच्छिम में सिकंदरिया (अलेक्जेंड्रिया) से ले के पूरुब में स्वेज नहर के उत्तरी मुहाना पर मौजूद पोर्ट सईद ले बाटे।

एह तरीका से एकर पूरुब-पच्छिम के बिस्तार, भूमध्य सागर के किनारा के रूप में  बा आ एकर उत्तर-दक्खिन के लंबाई करीबन  बाटे ई क्षेत्र खेती के मामिला में बहुत धनी इलाका हवे। ई लगभग तिकोना आकृति के हवे आ एही के नाँव पर नदी के मुहाना पर बने वाला थलरूप *[[डेल्टा]]* के नाँवे रखल गइल हवे। एह डेल्टाई इलाका के सुरुआत मिस्र के परसिद्ध शहर काहिरा से कुछ नीचे (उत्तर) के बाद होखे ला।

## इहो देखल जाय
* गंगा डेल्टा

## बाहरी कड़ी

* 
* Adaptationlearning.net: UN project for managing sea level rise risks in the Nile Delta 

## संदर्भ

श्रेणी:अफिरका के भूगोल
श्रेणी:नदी डेल्टा
श्रेणी:मिस्र के भूगोल
श्रेणी:भूमध्य क्षेत्र
श्रेणी:भूमध्य सागर
पहाड़ी कटक

thumb|जापान में एगो पर्वतीय कटक
**पहाड़ी कटक** () चाहे **परबत कटक** कौनों लंबाई में बिस्तार लिहले परबत भा पहाड़ के दुनों ओर के ढालन के बीचा के सबसे ऊँच हिस्सा होला जे पहाड़ी चोटी के नियर ना बलुक लंबाई में बिस्तार लिहले नोकीला हिस्सा होखे ला। भूबिज्ञान आ भूआकृतिबिज्ञान में ई ढाल थलरूप के कटेगरी में रखल जाला। एकर सभसे ऊपरी हिस्सा हमेशा कोरदार होखे ई जरूरी ना बाटे। भूगोल में, कौनों आमतौर पर सपाट मैदान भा पठार के बीचा में ऊँचाई लिहले लमहर थलरूप के भी **कटक** कहल जाला।

पहाड़ी कटक के कई गो एक लगातार लंबाई में बिस्तार लिहले ढाँचा सब के समेकित रूप से परबतमाला (mountain chain) कहल जाला। इनहन के बीचा से हो के आवाजाही लायक रस्ता वाला कुछ कम ऊँच जगह भा गैप भी हो सके लें जिनहन के भूगोल में दर्रा कहल जाला। आमतौर पर ई पहाड़ी कटक सभ दुनों ओर के इलाका के बीचा में आवाजाही के कठिन बनावे लें आ बाधा भा बैरियर के काम करे लें।

पहाड़ी कटक सभ के एगो अउरी महत्व ई होला की ई प्राकृतिक नदी थाला सभ के सीमा भा जलबिभाजक के काम करे लें। मतलब की इनहन के दुनों ढलान के ओर अलग-अलग नदिन भा जलधारा सभ के बेसिन होला।

## इहो देखल जाय
* मध्य-महासागरी कटक

## संदर्भ

श्रेणी:ढाल थलरूप
श्रेणी:परबत
क्लासिकल एंटिक्विटी

***क्लासिकल एंटिक्विटी*** () (जेकरा ***क्लासिकल एरा***, ***क्लासिकल पीरियड*** भा ***क्लासिकल एज*** कहल जाला) भूमध्य सागर के आसपास के इलाका के सांस्कृतिक इतिहास के 8वीं सदी ईसा पूर्ब से 6वीं सदी ईसवी तक ले के युग हवे। एह जुग में प्राचीन यूनान (एंशियेंट ग्रीस) आ प्राचीन रोम (एंशियेंट रोम) के सभ्यता सामिल कइल जालीं आ एकरा के ग्रीको-रोमन वल्ड के रूप में जानल जाला। पहिले यूनान में, आ बाद में रोम में सभ्यता-संस्कृति एह जुग में अपना ऊँचाई तक पहुँचल जेकर बाकी इलाका सभ पर आ बाद के इतिहास पर परभाव पड़ल।

परंपरागत रूप से, एह जुग के शुरुआत महाकाब्य के रचना करे वाला कवी होमर (8वीं-7वीं सदी ईपू) के समय से मानल जाला जे सबसे पुरान रिकार्ड कइल काब्य हवे, एकरे बाद ई जुग जारी रहे ला, ईसाइयत (क्रिश्चियनिटी) के उदभव ले (1हिली सदी ईसवी) आ पच्छिमी रोमन साम्राज्य के पतन (5वीं सदी ईसवी) तक ले। एह क्लासिकल जुग के पतन लेट एंटिक्विटी (250-270) ले मानल जाला, एकरे बाद ओभार्लैप के जुग आवे ला आ शुरूआती मध्य जुग (600-1000) आ जाला। क्लासिकल एंटिक्विटी के एगो मतलब आदर्श आ शास्त्रीय नजरिया से भी लिहल जाला जे बाद के लोगन में ओह जमाना के सभ्यता-संस्कृति के आदर्श रूप में देखे से पैदा भइल भावना आ बिचार से जनमल हवे।

श्रेणी:इतिहास
श्रेणी:यूरोप के इतिहास
रूबी रोज

**रूबी रोस़ लेंगेन्हे'म** (जनम: 20 मार्च 1986) भा **रूबी रोस** () एगो आस्ट्रेलियाई मॉडल, एक्ट्रेस आ टीवी प्रेजेंटर बाड़ी। रोस एमटीवी ऑस्ट्रेलिया के प्रेजेंटर रहली (2007-2011), ऑस्ट्रेलियाज़ नेक्स्ट टॉप मॉडल (2009) में आ नेटवर्क टेन पर देखावल जाए वाला द प्रोजेक्ट (2009-2011) के को-होस्ट रहली।

इनके कुछ प्रमुख फिलिम सभ में *रेजिडेंट ईविल: द फाइनल चैप्टर* (2016), ** (2017) आ *जॉन विक: चैप्टर 2* शामिल बाड़ी। सीडब्लू टीवी सीरीज *बैटवूमन* (2019-20) में केट केन के रोल क चुकल बाड़ी।

श्रेणी:जियत लोग
श्रेणी:1986 में जनम
श्रेणी:ऑस्ट्रेलिया के लोग
कोलंबो नेशनल म्यूजियम

**कोलंबो नेशनल म्यूजियम** (; हिंदी: कोलंबो राष्ट्रिय संग्रहालय) जेकरा के **श्री लंका नेशनल म्यूजियम** के नाँव से भी जानल जाला। श्री लंका के राजधानी आ सबसे प्रमुख नगर कोलंबो में एगो म्यूजियम बा। ई श्री लंका के सबसे बड़हन म्यूजियम हवे। एकर अस्थापना 1877 में भइल आ एकर रखरखाव के जिम्मेदारी नेशनल म्यूजियम डिपार्टमेंट के हवे। एह अजायबघर में श्री लंका खातिर कई गो बिसेस महत्व के चीज रखल बाड़ीं जे एह देस के सांस्कृतिक आ प्राकृतिक विरासत से जुड़ल बाड़ीं।

## इतिहास
कोलंबो म्यूजियम, जे एकर पहिले नाँव रहल, 1 जनवरी 1877 के अस्थापित भइल। एकर अस्थापना करे वाला सर विलियम हेनरी ग्रेगरी रहलें जे तत्काल समय में सीलोन (श्री लंका) के गवर्नर रहलें। रॉयल एशियाटिक सोसाइटी के एह चीज के गवर्नर के धियान में ले आवे आ श्री लंका में अइसन म्यूजियम के जरूरत के साबित करे में महत्व वाला योगदान रहल। आर्किटेक्ट जेम्स जॉर्ज स्मिदर (1833-1910) एकर प्लान बनवलें, इटैलियन आर्किटेक्चर इस्टाइल में आ एकर निर्माण के काम 1876 में पूरा भइल।

म्यूजियम के राष्ट्रीय दर्जा मिलल 1940 के बाद पी. ई. पी. देरानियागाला के जमाना में। देरानियागाला लंका के पुराजीवबिग्यानी, जीव बिग्यानी आ कलाकार रहलें। जाफना, कैंडी आ रतनपुरा में नेशनल म्यूजियम के ब्रांच खोलल गइल। पूरा तरीका से एह काम खातिर नेशनल म्यूजियम बिभाग के अस्थापना 1942 में अधिनियम (एक्ट) 31 के तहत एकर अस्थापना भइल आ कुल नौ गो ब्रांच म्यूजियम खुलने।

## शामिल चीज
म्यूजियम में शामिल चीजन में तारा के मुर्ती प्रमुख बा जे ब्रिटिश म्यूजियम में रखल तारा के मुर्ती के तीन-चौथाई ऊँचाई के बाटे। कैंडी के राजसिंहासन बाद में एह संग्रह के हिस्सा बनल।

## नेशनल म्यूजियम लाइब्रेरी
कोलंबो नेशनल म्यूजियम लाइब्रेरी के अस्थापनो 1 जनवरी 1877 के भइल जेह में 1870 में अस्थापित गवर्नमेंट ओरिएंटल लाइब्रेरी के शामिल क लिहल गइल। 1885 के बाद से क़ानून के तहत देस में हर छपे वाला डाकुमेंट के एह लाइब्रेरी में लॉग कइल जाला।

## इहो देखल जाय
* कोलंबो नेशनल म्यूजियम लाइब्रेरी

## संदर्भ

## बाहरी कड़ी
* Sri Lanka National Museum website 

श्रेणी:श्री लंका
नीना दोब्रेव

**निकोलीना कामेनोवा दोब्रेव** (जनम: 9 जनवरी 1989), जिनके **नीना दोब्रेव** के नाँव से बेसी जानल जाला, एगो कनाडाई ऐक्ट्रेस बाड़ी। इनके पहिला एक्टिंग रोल सीटीवी के ड्रामा सीरीज *डिग्रेसी: द नेक्स्ट जेनरेशन* में मिया जोन्स के किरदार रहल। एकरे बाद ई द सीडब्लू के सुपरनेचुरल ड्रामा सीरीज *द वैंपायर डायरीज* में एलीना गिल्बर्ट आ कैथरीन पियर्स के रोल कइली जेकरा चलते इनके तारीफ़ मिलल।

दोब्रेव कई गो फिलिम सभ में भी देख्लाई पड़ल बाड़ी: *द पर्क्स ऑफ़ बीइंग अ वालफ्लावर* (2012), *लेट्स बी कॉप्स*, *द फाइनल गर्ल्स* आ 2017 के थ्रिलर फिलिम **, आ साइंस-फिक्शन ड्रामा *फ्लैटलाइनर्स* प्रमुख बाड़ीं।

## फिल्मोग्राफी

### फिलिम

## संदर्भ

श्रेणी:जियत लोग
श्रेणी:1989 में जनम
श्रेणी:कनाडा के लोग
म्यूजियम

**म्यूजियम** () जेकरा हिंदी में **संग्रहालय** आ उर्दू में **अजायबघर** कहल जाला, कौनों बिल्डिंग भा संस्था होखे ले जे पुराना चीजन के रखरखाव आ उनहन के डिस्प्ले करे ले; ई चीज सभ सांस्कृतिक, इतिहासी, कलात्मक, भा बैज्ञानिक महत्त्व के चीज हो सके लीं। बहुत सारा पब्लिक म्यूजियम सभ आपन कलेक्शन के आम जनता खातिर देखे के सजा के रखे लें आ ई परमानेंट चाहे टेम्परेरी तरीका से जनता खातिर खुलल रहे  लें। बड़हन म्यूजियम सभ दुनिया के बड़हन शहरन में बाड़ें। आम जनता के देखे के अलावा म्यूजियम सभ के मकसद बैज्ञानिक आ इतिहासी चीजन के संरक्षण भी होला जवना के कि भाबिस्य के बैज्ञानिक आ रिसर्चर लोग अपना खोज में एह सामानन के अध्ययन क सके।

## बाहरी कड़ी
* 
* International Council of Museums
* Museums of the World 
* VLmp directory of museums
*
चंपारन सत्याग्रह

**चंपारन सत्याग्रह** 1917 में भइल आ ई महात्मा गाँधी के अगुआई में भइल पहिला सत्याग्रह आंदोलन रहल। ब्रिटिश भारत के इतिहास आ भारत के आजादी के लड़ाई में एकर बहुत महत्व वाला अस्थान हवे। ब्रिटिश उपनिवेशी जमाना में भारतीय उपमहादीप में बिहार के चंपारण जिला में ई किसान आंदोलन भइल। किसान लोग एह आंदोलन में नील के खेती के अनिवार्यता वाला नियम के खिलाफ बिरोध कइल।

गाँधी 1915 में जब दक्खिन अफिरका से लवटलें आ उत्तर भारत में किसानन के स्थिति देखलें, जहाँ नील के खेती के रूप में उनहन लोग पर अत्याचार होखत रहल, गाँधी लोगन के झुंड में एकट्ठा क के आंदोलन करे के कुछ तरीका अपनावे के कोसिस कइलें जे ऊ पहिले दक्खिन अफिरका में क चुकल रहलें।

चंपारन सत्याग्रह पहिलका पापुलर सत्याग्रह आंदोलन रहल। चंपारन सत्याग्रह से भारतीय जुवा लोगन के आ आजादी के आंदोलन के नया दिसा मिलल, जे ओह दौर में नरमपंथी लोगन के सरकार में शामिल हो के आपन बात उठावे आ अतिवादी लोगन के हिंसात्मक उपाय के बीचा में झूलत रहल।

कोलोनियल, मने कि उपनिवेसी शासनकाल में बहुत सारा खेतिहर लोगन के अपना जमीन पर नील के खेती करे खातिर मजबूर कइल जाव। नील के इस्तेमाल बिबिध चीज के रंगे खातिर नीला डाई बनावे में होखे। एकरा बाद जर्मन लोग केमिकल डाई के खोज क लिहल जेकरा बाद से नील के डिमांड कम हो गइल आ ई उद्योग में गिरावट देखल गइल; रिजल्ट के रूप में भारत के बिहार के खेतिहर लोगन के बर्बादी भइल। बाद में पहिला बिस्व जुद्ध में बाद जर्मन डाई के उपलब्धता ना होखे पर दुबारा एकर दाम बढ़ल आ बहुत सारा किसानन के एकर खेती करे खातिर दोबारा मजबूर कइल गइल।

श्रेणी:चंपारन जिला
श्रेणी:बिहार के इतिहास
श्रेणी:भारत के आजादी आंदोलन
बिहारी सतसई

**बिहारी सतसई** ब्रजभाषा के कवी बिहारी के रचना हवे। एह में सात सौ से कुछ बेसी दोहा संकलित बाड़ें। एह रचना में नीति, भक्ति आ शृंगार से संबंधित बिसय पर दोहा बाड़ें। शृंगार रस के ग्रंथ सभ में एकर खास अस्थान हवे।

श्रेणी:काब्य
हिल स्टेशन

**हिल स्टेशन** कौनों अइसन छोटनगर होखे ला जे आसपास के मैदान भा घाटी से ऊँचाई पर स्थित होखे। ई नाँव अधिकतर एशिया के ओह देसन में इस्तेमाल होला जहाँ उपनिवेशी शासन रहल (खासकर के भारत), आ अफिरका के देसन में भी (हालाँकि, कबो-काल्ह), अइसन टाउन (छोट शहर) सब खातिर जे यूरोपियन लोग द्वारा गर्मी से बचे खातिर बसावल गइल रहलें। मने कि मैदानी इलाका के भीषण गर्मी से बचाव खातिर पहाड़ी आरामगाह के रूप में बिकसित शहर आ कस्बा हवें। भारतीय संदर्भ में देखल जाय तब अधिकतर हिल इस्टेशन सभ लगभग  के ऊँचाई पर बाड़े; कुछे एह रेंज से बहरें होखिहें।

शिमला, मसूरी, नैनीताल, दार्जिलिंग नियर हिल स्टेशन हिमालय के पहाड़न में बसावल गइल हवें जबकि दक्खिनी भारत के पहाड़ी सभ पर ऊटी, कोडइकनाल नियर हिल स्टेशन बाड़ें। राजस्थान में माउंट आबू आ मध्य प्रदेश में पचमढ़ी नियर हिल स्टेशन बाड़ें; पूर्बोत्तर भारत में शिलौंग एगो हिल स्टेशन हवे।

## इतिहास
हिल स्टेशन बनावे के कई किसिम के कारन रहलें। इनहन में एगो मुख्य कारन जलवायु रहे, गरम जलवायु वाला उष्णकटिबंधी इलाका में पहाड़न के ऊपर ठंढा जलवायु होखे के कारन हिल स्टेशन सभ के बनावे के सुरुआत भइल। भारत में अइसन कई गो हिल इस्टेशन बनावल गइलें; आ भारत से बाहरो अइसन स्टेशन अस्थापित कइल गइलें। एगो बिबरन के मोताबिक ब्रिटिश लोग द्वारा पहिला हिल स्टेशन मलाया के पेनांग में बनावल गइल।

अफिरका महादीप के कई देसन में अइसन हिल स्टेशन ब्रिटिश लोगन के रिहाइशी इलाका के रूप में बसावल गइलें इनहन के बनावे के मुख्य कारन उष्णकटिबंधी बेमारी सभ से बचाव रहल; एक तरीका से ई सेहत आरामगाह भा सैनिटोरियम रहलें।

गर्मी, गरम इलाकन के बेमारी से बचाव आ अउरी दूसर कारन से बसावल ई हिल स्टेशन सभ आगे चल के सत्ता, राजनीति आ एलीट क्लास के लोगन के केंद्र बन गइलें। उदाहरण खातिर शिमला, जे एगो हिल स्टेशन के रूप में बिकसित कइल गइल, कुछ समय ले भारत के गर्मी के सीजन के राजधानियो रहल करे।

## संदर्भ

## बाहरी कड़ी
* 
* 
* दिल्ली के नज़दीक सबसे सुन्दर हिल स्टेशन 


श्रेणी:कस्बा सभ के प्रकार
सैनिटोरियम

**सैनिटोरियम** () एक किसिम के मेडिकल सुबिधा वाला जगह होला जहाँ लमहर बेमारी से ग्रसित लोगन के सेहत के देखभाल होखे ला। ब्रिटेन आ यूरोप में अइसन सैनिटोरियम सभ खास क के टीबी रोग के मरीज लोगन के देखभाल खातिर बनावल जायँ जब अभिन एंटीबायोटिक दवाई सभ के खोज ना भइल रहे। पूरबी यूरोप में सैनिटोरियम दू किसिम के हिज्जे के साथे लिखल जाला आ कभी-कभार इनहन के अरथ में अंतर कइल जाला: *sanatorium* - सेहत सुधार खातिर बनल रिजार्ट खातिर इस्तेमाल होला, जबकि *sanitoriam* - एक किसिम के अस्पताल होला।

## नोट

## संदर्भ

## बाहरी कड़ी

* 

श्रेणी:सेहत
श्रेणी:अस्पताल
इंटीरियर प्लेन्स

**इंटीरियर प्लेन्स** () उत्तर अमेरिका में एगो बिसाल मैदानी भौतिक प्रदेश हवे जे लौरेशियन क्रेटन पर रॉकी परबत श्रेणी के पूरुब ओर बिस्तार लिहले बा। ई कनाडा आ अमेरिका देसन में बिस्तार वाला बाटे; मुख्य रूप से उत्तर-दक्खिन बिस्तार वाला एह मैदान के बिचला इलाका में पुरुब-पच्छिम बिस्तार मजिगर बाटे आ एहिजे ई अप्लेशियन परबत के जरीं ले पहुँच जाला। एह मैदान में प्रेयरी, स्टेप आ घास के मैदान मिले लें।

एकरे दक्खिनी हिस्सा के, जे मुख्य रूप से अमेरिका में पड़े ला *[[ग्रेट प्लेन्स|द ग्रेट प्लेन्स]]* चाहे *द प्लेन्स* के नाम से जानल जाला।

श्रेणी:उत्तर अमेरिका के भूगोल
ग्रेट प्लेन्स

**ग्रेट प्लेन्स** (, अरथ: बिसाल मैदान) चाहे बस ***द प्लेन्स***, उत्तर अमेरिका में एगो बिसाल मैदानी इलाका हवे। ई मिसिसिप्पी नदी के पच्छिम में आ रॉकी परबत के पुरुब ओर बाटे। एह मैदान के अधिकतर हिस्सा प्रेयरी, स्टेप आ घासभूमि से तोपाइल बा। ई मैदान अउरियो बड़हन भौतिक प्रदेश इंटीरियर प्लेन्स के दक्खिनी हिस्सा हवें।

## इहो देखल जाय
* ग्रेट लेक्स
* इंटीरियर प्लेन्स

## बाहरी कड़ी

* Kansas Heritage Group: ''Native Prairie, Preserve, Flowers, and Research''
* Library of Congress: ''Great Plains''
* University of Nebraska-Lincoln: ''Center for Great Plains Studies''
*
* Oklahoma Digital Maps: Digital Collections of Oklahoma and Indian Territory

श्रेणी:उत्तर अमेरिका के भूगोल
श्रेणी:अमेरिका के भूगोल
श्रेणी:कनाडा के भूगोल
सुनील गावस्कर

**सुनील गावस्कर** भारत क क्रिकेट के पूर्व-खिलाड़ी हवें। सुनील गावस्कर के ये युग में क्रिकेट के सबसे बड़ बल्लेबाजन में गिनल जाला। उ बल्लेबाजी में ढेर क रिकॉर्ड बनवले हउए। इनकर जनम 10 जुलाई 1949 के मुम्बई (महाराष्ट्र) में भयल रहे। 

गावस्कर टेस्ट क्रिकेट में वो छह बल्लेबाजन में से एक रहने, जिनकर बल्लेबाजी औसत 50 से बेसी रहल, जबतक उ अंतरराष्ट्रीय मैच खेलत रहने। इहे ना, क्रिकेट में पहिलका मैच से लेके उनकर बल्लेबाजी औसत 50 से नीचे कभी नाही भयल। उ आपन पदार्पण मैच के दुनो पारी में अर्धशतक लगवले रहने। अइसन करे वाला उ दूसर भारतीय बल्लेबाज बनल रहने।

## बल्लेबाज़ी कीर्तिमान
गावस्कर बल्लेबाज़ी से जुड़ल ढेर क कीर्तिमान स्थापित करले हउएं। गावस्कर आपन क्रिकेट खेलले के समय काल तक मे विश्व क्रिकेट में 3 बेरि एक साल में एक हज़ार रन, सबसे बेसी शतक (34), सबसे बेसी रन (नौ हज़ार से अधिक), सबसे बेसी शतकीय भागेदारि अउर पहिलका श्रृंखला में सर्वाधिक रन बनावे वाला अकेल बल्लेबाज रहले।

'सनी' गावस्कर क हर पारी एवं रन ऐतिहासिक मानल जाला। उ भारतीय टीम क कुशल नेतृत्व करलें अउर कई गो महत्त्वपूर्ण जीत पउले, एकरा में 'एशिया कप' एवं 'बेनसन एंण्ड हेजेस विश्वकप' (BENSON & HAZES WORLD CUP) शामिल हवे।

'क्रिकेट क आभूषण' कहल जाए वाले गावस्कर एकदिवसीय मैचन में भी अच्छा काम करले हवें। उ 100 कैच क कीर्तिमान भी इंग्लैंड में बना चुकल बाटे। अपने कॉलेज के खातिर क्रिकेट खेलत समय भी उ सबसे सफल बल्लेबाज मानल जात रहने। 1971 में उनके टेस्ट टीम के वेस्टइंडीज दौरा खातिर चुनल गयल रहे।

## संदर्भ

श्रेणी:जियत लोग
श्रेणी:1949 में जनम
श्रेणी:क्रिकेट खेलाड़ी
श्रेणी:महाराष्ट्र के लोग
नैनीताल

**नैनीताल** भारतीय राज्य उत्तराखंड में एगो कस्बा आ पॉपुलर हिल स्टेशन बा। ई नैनीताल जिला के आ कुमाऊँ डिवीजन के मुख्यालयो हवे। एहिजे उत्तराखंड के हाइकोर्ट बाटे आ गवर्नर के निवास अस्थान राज भवन भी बा। पुराना समय में ई संजुक्त प्रांत के गर्मी के सीजन के राजधानी होखल करे।

एकर नाँव एहिजे मौजूद झील के ऊपर पड़ल हवे, झीलवो के नाँव नैनी ताल हवे (ताल मने झील)। शहर बाहरी हिमालय के कुमाऊँ पहाड़ी सभ के अंतर्गत आवे ला आ एह एरिया में अउरियो कई गो छोटहन झील बाड़ी स जिनहन के ताल कहल जाला।

नैनीताल उत्तराखंड के राजधानी देहरादून से 285 किमी के दूरी पर आ देस के राजधानी दिल्ली से करीबन 345 किमी के दूरी पर बाटे। ई 1,938 मीटर (6,358 फीट) के ऊँचाई पर बसल बाटे आ आसपास के सभसे ऊँच चोटी नैना चोटी हवे जेकर ऊँचाई 2,615 मीटर (8,579 फीट) बाटे।

## संदर्भ

श्रेणी:उत्तराखंड के शहर
श्रेणी:भारत के हिल स्टेशन
नैनी ताल

**नैनीताल** भा **नैनी ताल** उत्तराखंड में एगो ताल (झील) बाटे। ई नैनीताल शहर में बाटे जेकर नाँव एही के नाँव पर पड़ल हवे। ई कुमाऊँ क्षेत्र के कईयन गो झील सभ में से एगो प्रमुख झील हवे जे एह इलाका आ उत्तराखंड राज्य के एगो प्रमुख पर्यटक आकर्षण हवे। एही के चलते नैनीताल शहर के हिल स्टेशन के रूप में ब्रिटिश लोग द्वारा बसावल गइल आ ई शहर संजुक्त प्रांत (यूनाइटेड प्रोविंस) के गर्मी के सीजन के राजधानियो रहल करे।

नैनी झील, बगल में नैना देवी मंदिर आ बगले में मौजूद नैना चोटी, सभ मिल के एह इलाका के लोक जिनगी आ संस्कृति के हिस्सा हवे।

श्रेणी:उत्तराखंड के भूगोल
श्रेणी:उत्तराखंड के झील
मसूरी

**मसूरी** () भारतीय राज्य उत्तराखंड के देहरादून जिला में एगो कस्बा आ हिल स्टेशन बा। ई राज्य के राजधानी देहरादून से 35 किमी आ देस के राजधानी दिल्ली से 290 किमी के दूरी पर बा। भूगोलीय रूप से ई हिमालय के गढ़वाल श्रेणी के निचली पहाड़ी सभ पर बसल जगह हवे। एकरा बगल में लंडोर कस्बा बाटे जे ग्रेटर मसूरी के हिस्सा मानल जाला।

 के औसत ऊँचाई पर मौजूद एह कस्बा के उत्तर में हिमालय के बर्फीली चोटी पड़ें लीं आ दक्खिन ओर दून घाटी आ शिवालिक के श्रेणी पड़े लीं। एगो हिल स्टेशन के रूप में एकरा के "क्वीन ऑफ़ द हिल्स" (पहाड़न के रानी) कहल जाला।

श्रेणी:उत्तराखंड के शहर
श्रेणी:देहरादून
श्रेणी:भारत के हिल स्टेशन
मरी (हिल स्टेशन)

**मरी** () पाकिस्तान के पंजाब प्रांत में मरी जिला में एगो कस्बा आ हिल स्टेशन बा। भूगोलिक हिसाब से ई हिमालय के पीर पंजाल श्रेणी के गलयात इलाका में पड़े ला। ई इस्लामाबाद-रावलपिंडी मेट्रो एरिया के एगो किनारे पर पड़े ला आ इस्लामाबाद के बस 30 किमी के दूरी पर उत्तर-पूरुब में बाटे।

एकर औसत ऊँचाई समुंद्र तल से  बाटे जहाँ ब्रिटिश लोग पंजाब के मैदानी इलाका के भीषण गरमी से बचाव खातिर एह हिल स्टेशन के अस्थापना कइल। 1851 में ब्रिटिश सेना खातिर ई एगो सैनिटोरियम के रूप में बनावल गइल आ परमामेंट टाउन के अस्थापना 1853 में भइल आ कुछे समय बाद एहिजे एगो चर्च अस्थापित कइल गइल। 1876 तक ले ई ब्रिटिश राज के पंजाब प्रांत के गरमी के सीजन के राजधानी रहल, एकरा बाद ई दर्जा शिमला के मिल गइल।

पाकिस्तान के आजादी के बाद से अब्बो पाकिस्तान के एगो मेन हिल स्टेशन आ पर्यटक आकर्षण हवे। साथे-साथ ई आजाद काश्मीर में मौजूद हिल स्टेशन एबटाबाद खातिर एगो ट्रांजिट प्वाइंट के भी काम करे ला।

2022 के जनवरी में एहिजे भारी बर्फबारी से कई लोगन के जान चल गइल।

## संदर्भ

## बाहरी कड़ी

* 
* 
* 
* 

श्रेणी:पाकिस्तान के शहर
श्रेणी:हिल स्टेशन
क्रिस गेल

**क्रिस्टोफर हेनरी गेल** वेस्टइंडीज क्रिकेट टीम के एगो दिग्गज खिलाड़ी हउए। क्रिस गेल क जनम 21 सितम्बर 1979 के दिने किंग्स्टन जमैका में भयल रहल। गेल आपन पहिलका वनडे मैच 1999 में भारत के खिलाफ खेलले रहने। एकरे अलावा उ अपने टेस्ट करियर क शुरुआत सन 2000 में जिम्बाबे के खिलाफ़ कइले रहने।

## कीर्तिमान

# विश्व कप 2015 में, उ जिम्बाब्वे के खिलाफ, 138 गेंदन पर, सबसे तेज दोहरा शतक बनवले रहलन.
# एकदिवसीय मैचन में ग्यारह अलग अलग देशन के खिलाफ शतक बनावे वाला तीसर बल्लेबाज.
# वेस्टइंडीज के बल्लेबाजन में सबसे तेज वनडे अर्धशतक लगावे वाला खिलाड़ी। (19 गेंद में 50 रन)।
# आईसीसी चैंपियंस ट्रॉफी में एक टूर्नामेंट में (474 ​​रन) सबसे बेसी रन बनवले हउए।
# अंतर्राष्ट्रीय क्रिकेट में सबसे बेसी (534) छक्का लगवले हवन।
# एक द्विपक्षीय वनडे सीरीज़ (2019 में 4 इनिंग्स बनाम इंग्लैंड) में सर्वाधिक छक्का लगऊलन। (39)
# टेस्ट क्रिकेट में लगातर चार ओवर में कुल 6 गेंद के छुवे वाला पहिलका खिलाड़ी।
# मार्लोन सैमुएल्स के साथ, उ वनडे में कौनो भी विकेट के लिए सर्वाधिक भागेदारी करले रहले (दूसरे विकेट के लिए 372 रन)
# वर्ल्ड टी20 में सबसे ज्यादा छक्का लगावे वाला बल्लेबाज क्रिस गेल रहने

## नोट


## संदर्भ


श्रेणी:क्रिकेट खेलाड़ी
श्रेणी:जियत लोग
श्रेणी:1979 में जनम
वार्नर ब्रोस. डिस्कवरी

**वार्नर ब्रोस. डिस्कवरी, इंक.** (, *वार्नर ब्रदर्स डिस्कवरी* ) एगो अमेरिकी मल्टीनेशनल मास मीडिया आ एंटरटेनमेंट कांग्लोमरेट बाटे जेकर हेडक्वार्टर अमेरिका के न्यूयॉर्क में बा। ई कंपनी वार्नरमीडिया के एटी एंड टी द्वारा डिवेस्टमेंट आ एकरे डिस्कवरी इंक में बिलय के बाद 8 अपरैल 2022 के बनल।

## संदर्भ

श्रेणी:अमेरिकी कंपनी
एचबीओ मैक्स

**एचबीओ मैक्स** () एगो अमेरिकी सब्स्क्रिप्शन-आधारित बीडियो ऑन डिमांड सर्विस बाटे जे वार्नर ब्रोस. डिस्कवरी के अधीन बाटे। एह सर्विस के सुरुआत अमेरिका में 27 मई 2020 के भइल, लैटिन अमेरिका आ कैरिबियन क्षेत्र में 29 जून 2021 के भइल, अंडोरा, स्पेन आ नॉर्डिक देसन में 26 अक्टूबर 2021 के आ नीदरलैंड, पुर्तगाल आ सेंट्रल आ पूरबी यूरोप में 8 मार्च 2022 से भइल।

श्रेणी:इंटरनेट टेलीविजन